KZN-polisiehoof geskors | Maroela Media
Ngobeni het bevestig dat sy kennisgewing van die skorsing Donderdag ontvang het en dat die skorsing effektief Vrydag in werking tree.
Lt.genl. Khomotso Phahlane, waarnemende nasionale polisiekommissaris, het in April aan Ngobeni 'n kennisgewing gestuur rakende die voorneme om haar te skors oor haar beweerde bande met die Durbanse sakeman Thoshan Panday.
Die Sunday Independent het in April berig dat Phahlane die besluit geneem het nadat hy 'n verslag van die uitvoerende direkteur van die onafhanklike polisie-ondersoekdirektoraat (Opod) ontvang het oor beweerde sistemiese korrupsiesake in KwaZulu-Natal. Ngobeni se naam is glo in die verslag genoem.
'n Onafhanklike forensiese oudit het glo ook bevind dat daar 'n "moontlike korrupte verhouding" tussen Ngobeni en Panday is.
Johan Booysen, geskorste Valke-hoof van KwaZulu-Natal, het in hofdokumente aangevoer dat Ngobeni hom versoek het om nie vir Panday te ondersoek nie.
Panday het na bewering vir 'n verjaardagpartytjie van Ngobeni se man betaal in ruil vir tenders. Panday het glo fakture vir verblyf vir polisiebeamptes ten tyde van die 2010-Wêreldbekersokkertoernooi onregmatig verhoog. Hy word verder daarvan beskuldig dat hy Booysen met R2 miljoen wou omkoop.
Papiertekort kniehalter lisensiehernuwings by poskantore
EN SO WORD DIE EEN NA DIE ANDER UITGEHAAL, WAT SAL HULLE NIE NOG DOEN VIR GELD EN AANSIEN NIE. WEL SY IS NOU GESKORS DEUR EIE TOEDOEN MAAR EK WONDER VIR HOE LANK
En so vang die hoogste bome die meeste wind en so word net n volgende vuilgoed aangestel
Haai nooit nie? N hooggeplaaste polisie beampte? In Suid Afrika? Kan mos nie wees nie…o ja; askus: JUIS in Auid Afrika! Wn dis NOG een; van waarskeinlik NOG baie…wat lieg en bedrieg; nie noodwendig gevang en gestraf word nie. So wat behels skorsing deeadae? Dalk is dit n opsie vir Zuma? Hy word in kennis gestel MAAAANDE voor sy skorsung van sy skorsing en dan…wel dan skors hulle hom…met n TAMOELAAAAAASE goue handdryk EN n pos by n Korporatiewe Maatskappy? N ou GUPTA enikie? Beflippenlaglik!!!!!!!!